Diari Oficial de la Generalitat Valenciana


Sumari del DOGV 6889, del 25-10-2012 (2012/9530)

Informació pública de la modificació puntual número 14 de les normes subsidiàries de planejament d'Estivella.
-------------------------------------------------------------------------------------------------------------

### Dades del document

Número de DOGV
:   6889

Data del DOGV
:   25-10-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/9530


Data del document
:   16-10-2012

Organisme emissor
:   Ajuntament d'Estivella

Tipus de document
:   Anunci

Descriptors 

:   * Estivella
    * administració local
    * pla d'urbanisme

Informació pública de la modificació puntual número 14 de les normes subsidiàries de planejament d'Estivella.  
 [2012/9530]  
Pel Ple de la corporació municipal, en sessió celebrada el dia 26 de setembre del corrent, es va adoptar, entre altres, el següent acord:  
  
«Proposta d'aprovació provisional de la modificació puntual núm. 14 de les normes subsidiàries (NNSS) de planejament d'Estivella.  
  
Vista l'aprovació provisional de la modificació número 13 de les NNSS de planejament en el Ple ordinari del dia 30 de novembre de 2011.  
Considerant que sent necessària l'aprovació d'una modificació puntual de les normes subsidiàries de planejament, que afecta la zona ZR 3-2, s'ha redactat el corresponent informe de l'arquitecte que literalment assenyala el següent:   
«Introducció  
El municipi d'Estivella està actualment regulat per les normes subsidiàries de planejament d'àmbit local, document que va tindre la seua aprovació definitiva per la Comissió Territorial d'Urbanisme de València el dia 18 de juliol de 1996.  
Després d'esta aprovació i a causa de circumstàncies d'interés general per al municipi, s'han redactat diverses modificacions puntuals a les esmentades NNSS.  
Amb el present document es proposa la denominada modificació puntual núm. 14 de les vigents normes subsidiàries, pel que fa exclusivament a la regulació de les condicions d'ocupació de la parcel·la en l'àmbit que es delimita.  
Àmbit de la modificació puntual de les normes urbanístiques.  
La present modificació puntual núm. 14 afecta únicament les zones qualificades pel planejament actual en sòl urbà com ZR3.2.  
  
Antecedents  
La regulació de les condicions d'ocupació de la parcel·la està regulada en les vigents NNSS d'Estivella a través de l'articulat següent:  
  
- De manera general en el títol III. Normes generals d'edificació. Capítol segon. Condicions de la parcel·la. Secció primera. Dimensions de la parcel·la. Article 74. Límits i superfície de la parcel·la.  
  
- De manera general en el títol III. Normes generals d'edificació. Capítol segon. Condicions de la parcel·la. Secció segona. Condicions d'emplaçament de la parcel·la. Articles 78. Alineacions oficials; 79. Alineació exterior. Criteris per al seu assenyalament; 80. Alineació interior; 81. Fatxada d'un edifici; 82. Línia de fatxada; 83. Reculada; 84. Distàncies a límits; 85. Separació entre edificis.  
- Específicament en el títol V. Normes especifiques de les zones de qualificació urbanística. Capítol segon. Zones en sòl urbà. Secció tercera. Zona ZR3-ordenación per edificació aïllada en parcel·la. Apartat 4. Normes particulars de la subzona ZR3.2. Residencial unifamiliar en filera. Article 206. Condicions d'ocupació de la parcel·la. Punt 3.  
  
Proposta de la modificació  
La tramitació del present expedient pretén únicament modificar la part de la documentació de les normes urbanístiques vigents, corresponent a l'articulat, fixant la nova redacció de l'article 206 com seguix:  
  
Desenrotllament de l'articulat actual i proposat:  
Article 206. Condicions d'ocupació de parcel·la (article actual)  
  
1. El percentatge d'ocupació màxim de parcel·la serà del 60%.  
2. La superfície construïda màxima ocupada per edificacions auxiliars no serà superior a 25 m².  
3. Separacions de l'edificació principal:  
- A límit de parcel·la amb el viari: fixa de 5 metres.  
- A límit de parcel·la amb altres terrenys de domini privat: mínima de 3 metres.  
- A altres cossos d'edificació auxiliars: mínima de 3 metres.  
4. Separacions mínimes de les edificacions auxiliars:  
- A límit de parcel·la amb el viari: 5 metres.   
- A límit de parcel·la amb altres terrenys de domini privat: 3 metres, excepte acord entre limítrofs.  
- A qualsevol cos d'edificació principal: 3 metres.  
5. Les plantes de soterranis deuran així mateix mantindre les separacions a límits assenyalats per a l'edificació, excepte la zona que done accés des de l'exterior al soterrani, que podrà adossar-se als límits de parcel·la.  
En el cas que les plantes de soterrani o semisoterrani s'ubiquen enterament baix la cota de rasant, podran adossar-se als límits de parcel·la.  
  
Article 206. Condicions d'ocupació de parcel·la (article modificat)  
  
[?]  
La modificació proposada afecta únicament el punt 3, que es redacta com seguix:  
3. Separacions de l'edificació principal:  
- A límit de parcel·la amb el viari: fixa de 5 metres.  
- A límit de parcel·la amb altres terrenys de domini privat:  
- Límits laterals:   
- Parcel·les de reduïda dimensió de fatxada: adossat als límits laterals de parcel·la amb altres terrenys de domini privat   
- Resta de parcel·les: adossat als límits laterals de parcel·la amb altres terrenys de domini privat o separació mínima de 3 metres.  
- Límit posterior:   
Separació mínima de 3 metres al límit posterior de parcel·la amb altres terrenys de domini privat.   
- A altres cossos d'edificació auxiliars: mínima de 3 metres.  
[?]  
Justificació i conveniència de la modificació  
En l'articulat de la part específica de les normes urbanístiques, les condicions de separació de l'edificació principal amb altres terrenys de domini privat no establix la diferenciació entre límit lateral i límit posterior, la qual cosa determina com a obligatòria la separació a terrenys de domini privat laterals en una zonificació que s'establix com a residencial unifamiliar en filera, la qual cosa pot donar com a resultat propostes contràries a l'esperit de la norma.  
Per consegüent, a fi d'homogeneïtzar la percepció visual del conjunt i afavorir l'estètica de les construccions, s'establix la condició d'adossar-se al terreny de domini privat lateral en parcel·les amb reduïdes dimensions de fatxada i s'establix la possibilitat de crear una separació mínima de 3 metres en aquelles parcel·les les dimensions de les quals permeten crear un pati lateral.   
Influència i abast de la modificació  
La present modificació és de caràcter puntual i accessòria quant a la seua entitat i en cap cas afecta elements bàsics de planejament, ni el model territorial previst, ni els criteris respecte a l'estructura general i orgànica del territori.  
Tampoc es produïx cap canvi de zonificació o ús urbanístic de zones verdes o espais lliures, ni de qualificació, augment de volum o superfície edificable, per la qual cosa es fa innecessària l'aportació de qualsevol quadro comparatiu o suplement de dotacions.  
Així mateix, i a l'operar únicament sobre elements propis de l'ordenació detallada del sòl urbà, la modificació de l'articulat proposat no afecta, altera ni modifica l'ordenació estructural primària ni secundària.  
Modificació de les normes urbanístiques  
La nova regulació de l'articulat proposat afecta únicament el text dispositiu de les normes urbanístiques, i no és necessària cap modificació en els actuals plans d'ordenació de les NNSS.  
Documents que s'afecten  
La present modificació afecta els següents documents de les vigents NNSS.  
a) Memòria  
Queda incorporada com a annex a la memòria de les normes urbanístiques de les normes subsidiàries d'Estivella la present memòria justificativa de la modificació puntual núm. 14.  
b) Plans  
No s'alteren ni modifiquen.  
Tramitació  
La present modificació de les NNSS vigents a Estivella es tramita a l'empara del que disposen els articles 94 i concordants de la Llei Urbanística Valenciana (Llei 16/2005 de 30 de desembre).  
Igualment, de conformitat amb el que establix l'article 223.5 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística, esta proposta de modificació puntual de les normes subsidiàries d'Estivella es tramitarà conforme al procediment previst per a l'aprovació de plans parcials, requerint, per tant, segons l'article 83.2.a de la LUV, l'exposició pública per un període mínim d'un mes, anunciada en el Diari Oficial de la Comunitat Valenciana i en un diari no oficial d'àmplia difusió en la localitat.  
Durant este termini, l'expedient diligenciat haurà de trobar-se depositat, per a la seua consulta pública, en l'ajuntament afectat pel canvi d'ordenació.  
Òrgan competent per a la seua aprovació definitiva  
Per tractar-se d'una modificació de pla general referida únicament a elements d'ordenació detallada, l'òrgan competent per a l'aprovació definitiva correspon al Ple de l'Ajuntament d'Estivella, de conformitat amb el que disposa l'article 223.5 de l'esmentat ROGTU, si bé el dit acord ha d'adoptar-se per majoria absoluta del nombre legal de membres de la corporació segons el que disposa el Llei 7/1985, de 2 d'abril, Reguladora de les Bases de Règim Local.   
  
Després de l'aprovació definitiva haurà de traslladar-se una còpia de l'expedient a la Conselleria de Territori i Habitatge perquè en prengueu coneixement i als efectes oportuns, i serà suficient la publicació en el DOCV de l'acord d'aprovació definitiva al no comportar alteració de cap norma urbanística.»  
Considerant que l'article 223.1 del Decret 67/2006, de 19 de maig, pel qual s'aprova el Reglament d'Ordenació i Gestió Territorial i Urbanística establix que les modificacions dels plans es duran a terme segons el procediment establit per a cada tipus de pla i que segons la Llei 16/2005 de 30 de desembre, Urbanística Valenciana se circumscriuen en este cas a sotmetre el projecte, amb caràcter previ a la seua aprovació definitiva, a informació pública, per un període mínim d'un mes, per mitjà d'anunci en el Diari Oficial de la Comunitat Valenciana i en un diari no oficial d'àmplia difusió en la localitat, havent d'estar depositat durant el dit termini el projecte diligenciat del pla, per a la seua consulta pública, en l'ajuntament afectat pel canvi d'ordenació.  
  
Considerant que d'acord amb el que establix l'article 91.1 de la Llei 16/2005, de 30 de desembre, Urbanística Valenciana «correspon a l'Ajuntament aprovar definitivament els plans i programes d'iniciativa municipal o particular, sempre que no modifiquen l'ordenació estructural».  
Així doncs, i una vegada realitzada la votació, per mitjà del vot favorable de huit dels membres del Ple de la corporació d'Estivella, va adoptar els acords següents:  
Primer. Sotmetre a informació pública per un termini d'un mes el projecte de modificació puntual de les normes subsidiàries de planejament d'Estivella núm. 14, que afecta únicament les zones qualificades pel planejament actual com a ZR3.2 modificant la part de la documentació escrita de les normes urbanístiques vigents, corresponent a l'articulat, fixant la nova redacció dels articles 168, 203 i 204, per mitjà d'anunci publicat en el Diari Oficial de la Comunitat Valenciana i en un diari no oficial d'àmplia difusió en la localitat, havent d'estar depositat durant el dit termini el projecte diligenciat del pla, per a la seua consulta pública, en este Ajuntament.  
Segon. Transcorregut el dit termini, elevar al Ple de l'Ajuntament la corresponent proposta d'acord per a l'aprovació definitiva de la dita modificació, amb un informe previ i contestació de les al·legacions que, si és el cas, s'hagen pogut formular en el termini d'informació pública».  
Cosa que es fa pública per a general coneixement, a l'efecte del que disposa la Llei 16/2005 de 30 de desembre, i legislació en concordança.  
  
Estivella, 16 d'octubre de 2012.- L'alcaldessa: María Jesús Ramón.